Ukutshengisela KweZCTU Kuba Liphutha Kodwa Inhlanganiso zeSouth Africa Zithembisa Ukuqubeka Zisekela I ZCTU
Izisebenzi ezinengi zikhala ngokuthi lemisebenzi yankona kayikho, ngoba amafekithali amanengi evalwa mihla ngemihla
Izisebenzi ezinengi koBulawayo zithi kazizange zithole imbiko yokuthi lamhlanje inhlanganiso yezisebenzi i-ZCTU iqoqe ukuthi zitshengisele ngokukhlala emakhaya. Ziphe lesi isizatho ngemva kokuba ukutshengisela lokhu, ikhanya ingaphumelelanga izisebenzi zivukele emsebenzini njengensukwini. Omunye otholakale engotshitshela emsebenzini koBulawayo njalo echasisa imbono yabanengi lapha, uMnumzana Nobert Zulu uthi udubo izisebenzi ezibhekane labo solwenze izisebenzi zadela amathambo ngokubizwa kokukhala komsebenzi. Kodwa esinye isisebenzi esikhulume singafuni ukuthi amazwe aso aphume emsakazweni sithi izisebenzi loba zifuna ukuhlala emakhaya kuyindlela yokutshengisa ukungasuthiseki ngeholo eliphansi, kulokwesaba amapholisa wona ahlezi esethusela abakhalala umsebenzi. U-Obedia Dlomo esinye isisebenzi koBulawayo sithi vele izisebenzi zakuleli kazisoze ziphathise ekukhankaseni okwenziwa yi-ZCTU loba nje zifuna ngoba zihleli ziphilela evalweni ukuthi imisebenzi ziyayithola ngaphi. Ukhukhalala umsebenzi okuqoqwe yinhlanganiso yezisebenzi eye Zimbabwe Congress of Trade Unions ZCTU obe kumele kuqale lamuhla kuleli kukhanya kungaphumelelanga. I nhlolisiso enziwe yinthathelizindaba ye Studio 7 eseHarare uMark Peter Nthambe endaweni zama fekitali kuleli iveze ukuthi inengi lawo livulile njengenhlalayenza njalo kungela kuphazamiseka komumo wenzinto ngoba abantu abanengi bequbekela phambili. Ngemisebenzi yabo lokuhamba hamba kungela nkinga njalo kungela okukhomba ukuthi kulokukhalalwa kwemisebenzi. Abanengi bakhala ngokuthi ngendlela umumo wezinto omi ngawo vele akula misebenzi esingakhuluma ngayo kuleli ngoba amabhizimusi amanengi engasebenzi ngenfanelo njalo amanye awo afana le kampani epheka isinkwa yakwa lobels,egaya impuphu yakwa blue ribon Foods, eye National Foods leyamafutha eye UniLever le Olivine Industries sokukade avala. Kwele Zimbabwe isilinganiso sabantu abangaba ngamatshumi edlula athobaminwe mibili ekhulwini abala misebenzi. Inengi labo lizenzela imisebenzi yokuzikhandela ukuze liphile, okutsho ukuthi alenelisi ukuikhalala leyo Misebenzi. Inthathelizindaba zethu uMasautso Banda lo Mark Peter Nthambe basethulela ezeZCTU bekoBulawayo leHarare. Laloba ukukhalala umsebenzi okuqoqwe yinhlanganiso yezisebenzi i ZCTU kubikwa kungaphumelelanga elizweni jikelele, inhlanganiso ezilwela ilungelo lezizalwane ze Zimbabwe ezise South Africa zithi zizatshengisela kusasa esigodlweni someli weZimbabwe , e Johannesburg, zisekela uhlelo lwe ZCTU,lokulimukisa umhlaba ngomumo oselizweni. I Zimbabwe Solidarity Forum ZSF ngumanyano wenhlanganiso ezimbalwa ze South Africa eziphathisana lezizimeleyo ezeZimbabwe ukulwela umbuso okhululekileyo. isiphathamandla se ZSF uMnumzana Sipho Theys uchasisela u Brenda Moyo we Studio7 ngenjongo yokutshengisela kwakusasa.